23PES-112

Contigo Navarra-Zurekin Nafarroa talde parlamentarioko foru parlamentari Carlos Guzmán Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak idatziz erantzun dezan:

Joan den irailaren 18an –astelehena–, Alesbesko Udalak komunikatu bat atera zuen, honako hau zioena: "*Egun hauetako ekaitzak direla-eta, Morantetik andelera sartzen ari zaigun urak uhertasun handia du, eta, horren ondorioz, ura ez da kontsumorako egokia*".

*Tu Agua, Tu Tierra/Zureur, Zurelur* elkarteak jakinarazi du etxeetako iturriko uretako nitratoen analisiak egiten ari dela, eta 60 mg/L-ko nitrato-indizeak detektatu direla.

Irailaren 23an, Alesbesko Udalaren beste komunikatu batean berriz ere jakinarazi zenez, "*Uhertasun-mailak nabarmen murriztu dira, baina oraindik ere baimendutako mailatik kanpo gaude, eta, beraz, ura oraindik ez da egokia*".

Horiek horrela, hauxe jakin nahi dugu:

1. Nafarroako Gobernua nitratoen neurketarik egiten ari al da Alesbeko uretan?
2. Nafarroako Gobernuaren ustez, zein izan daiteke Alesbesko urak kutsatu dituen nitratoaren jatorria?
3. Nafarroako Gobernuak zer irtenbide eskain dezake Alesbesko biztanleek kalitatezko ura modu jarraituan eskura dezaketela ziurtatzeko?

Iruñean, 2023ko irailaren 26an

Foru parlamentaria: Carlos Guzmán Pérez